**Likumprojekta „Grozījumi Autopārvadājumu likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Likumprojekts „Grozījumi Autopārvadājumu likumā” (turpmāk – Likumprojekts) paredz papildināt Autopārvadājumu likumu ar jaunu VI nodaļu, kurā paredzēta administratīvā atbildība autopārvadājumu jomā, kā arīnoteiktas kompetentās iestādes sodu piemērošanā par minēto administratīvo pārkāpumu izdarīšanu.  Likumprojekta mērķis ir:  1. veikt administratīvo pārkāpumu kodifikāciju autopārvadājumu jomā;  2. ieviest Eiropas Savienības normatīvo aktu prasības autopārvadājumu kontroles jomā.  Likumprojekts stājas spēkā vienlaikus ar Administratīvās atbildības likumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Ministru kabineta 2014.gada 22.aprīļa sēdes protokollēmuma (prot. Nr.24, 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punkts; 2. Ministru kabineta 2016.gada 13.decembra sēdes protokollēmuma (prot. Nr.68, 67.§) “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2.punkts; 3. Ministru kabineta 2018.gada 18.decembra sēdes protokollēmuma (prot. Nr.60, 98.§) „Informatīvais ziņojums „Nozaru administratīvo pārkāpumu kodifikācijas ieviešanas sistēmas īstenošana”” 2.punkts; 4. Valsts sekretāru 2019.gada 6.jūnija sēdes protokollēmuma (prot. Nr.22, 45.§) „Informatīvais ziņojums “Par nozaru administratīvo pārkāpumu kodifikācijas likumprojektu virzību”” 2.punkts;   5. Komisijas 2016.gada 18.marta Regula (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu (turpmāk – Regula);  6. Eiropas Parlamenta un Padomes 2018. gada 18. aprīļa Direktīva (ES) 2018/645, ar ko groza Direktīvu 2003/59/EK par dažu kravu vai pasažieru pārvadāšanai paredzētu autotransporta līdzekļu vadītāju sākotnējās kvalifikācijas iegūšanu un periodisku apmācību un Direktīvu 2006/126/EK par vadītāju apliecībām (turpmāk - Direktīva). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izvērtējot līdzšinējo regulējumu attiecībā uz prasībām transportlīdzekļu vadītāju profesionālajai kompetencei, ir konstatēti vairāki trūkumi, tostarp:  -grūtības un juridiska rakstura neskaidrības saistībā ar atbrīvojumu no prasībām attiecībā uz profesionālo kompetenci interpretāciju. Daži no minētajiem atbrīvojumiem ir saistīti ar situācijām, kad transportlīdzekļa vadīšana nav vadītāja pamatdarbība un kad būtu nesamērīgs slogs prasīt transportlīdzekļu vadītājiem, lai tie nodrošinātu atbilstību profesionālās kompetences prasībām. Ja transportlīdzekļa vadīšana notiek reti, lauku rajonos un ar to nodarbojas vadītāji, kuri veic piegādes savai uzņēmējdarbībai, būtu jāpiemēro atbrīvojumi no profesionālās kompetences prasībām ar noteikumu, ka joprojām tiek nodrošināta ceļu satiksmes drošība. Ņemot vērā atšķirīgos apstākļus Eiropas Savienības lauku apvidos, proti, ģeogrāfijas, klimata un iedzīvotāju blīvuma ziņā, dalībvalstīm ir dota rīcības brīvība noteikt, vai šādu transportlīdzekļa vadīšanu var uzskatīt par gadījuma rakstura vadīšanu un vai šāds atbrīvojums ietekmē ceļu satiksmes drošību, piemēram, ņemot vērā ceļa veidu, satiksmes apjomu vai neaizsargātu satiksmes dalībnieku klātbūtni.  Tas, ka trešo valstu transportlīdzekļu vadītāji izmanto vadītāju atestātu kā pierādījumu par apmācību prasību izpildi, varētu vadītājiem radīt šķēršļus, kad pārvadātājs atestātu atdod atpakaļ izdevējām iestādēm, jo īpaši, ja minētie vadītāji vēlas sākt darbu citā dalībvalstī. Lai nodrošinātu raitu pāreju, līdz to derīguma termiņa beigām būtu jāatzīst derīgi vadītāju atestāti un derīgas vadītāju kvalifikācijas kartes, kas izsniegtas saskaņā ar noteikumiem, kuri piemērojami, pirms tiek piemēroti ar Direktīvu grozītie noteikumi. Minētie grozījumi pirms to piemērošanas nepadara par nederīgām pabeigtās apmācības vai vadītāja apliecības, kas izsniegtas kā apliecinājums šādu apmācību pabeigšanai.  Lai novērstu negodīgas sākotnējās profesionālās kompetences iegūšanas mēģinājumus un apmācības “tūrismu”, jānosaka, ka sākotnējā profesionālā kompetence tiek iegūta tajā valstī, kurā personas pastāvīgi dzīvo.  Turklāt, ņemot vērā vadītāju trūkumu un novecošanos, lai veicinātu jauniešu pievēršanos šai profesijai, jāiekļauj iespēja apgūt nepieciešamās zināšanas un uzsākt profesionālo darbību pēc iespējas agrā vecumā.  Saskaņā ar Ministru kabineta 2014.gada 22.aprīļa sēdes protokollēmuma (prot. Nr.24, 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punktu Satiksmes ministrijai, ievērojot informatīvā ziņojuma 2.pielikumā noteikto nozaru administratīvo pārkāpumu kodifikācijas laika grafiku, tika uzdots veikt administratīvo pārkāpumu kodifikāciju autopārvadājumu jomā. Lai izpildītu doto uzdevumu, Satiksmes ministrija ir izstrādājusi Likumprojektu.  Saskaņā ar Ministru kabineta 2013. gada 4.februāra rīkojumu Nr.38 „Par Administratīvo sodu sistēmas attīstības koncepciju” tika atbalstīti koncepcijas kopsavilkumā ietvertie risinājumi, t.sk., paredzot nozaru administratīvo pārkāpumu kodifikāciju. Administratīvās atbildības likums Saeimā pieņemts 2018.gada 25.oktobrī un stāsies spēkā 2020.gada 1.janvārī, kad spēku zaudēs Latvijas Administratīvo pārkāpumu kodekss (turpmāk - Kodekss).  Lai īstenotu nozaru administratīvo pārkāpumu kodifikāciju Satiksmes ministrijai kā atbildīgajai iestādei par Likumprojekta izstrādi tika uzlikts pienākums izstrādāt jaunu Autopārvadājumu likuma (turpmāk – Likums) nodaļu, kurā tiktu iekļauti visi šajā nozarē saglabājamie administratīvie pārkāpumi un noteiktas kompetentās iestādes, kurām būs piekritīga soda piemērošana.  Likumprojekts paredz papildināt Likumu ar VI nodaļu, kurā paredzēta administratīvā atbildība autopārvadājumu jomā, kā arīnoteiktas kompetentās iestādes sodu piemērošanā par minēto administratīvo pārkāpumu izdarīšanu.  I. Likumprojekta 4.pantā ietvertajā 53., 54., 55. un 58.pantā iestrādāti Regulā noteiktie pārkāpumi.  Regula paredz kategorizēt pārkāpumus komercpārvadājumos ar autotransportu, izstrādājot pārkāpumu klasifikācijas sarakstu, paredzot pārkāpumu dalījumu pēc to smaguma pakāpes. Regulā minētie pārkāpumi var izraisīt autotransporta uzņēmuma vai pārvadājumu vadītāja labas reputācijas zaudēšanu.  Regula nosaka pārkāpumu smaguma pakāpi, ņemot vērā dzīvības apdraudējuma vai smagu miesas bojājumu risku, un norāda pārkāpumu atkārtošanās biežumu, kuru pārsniedzot, atkārtoti izdarītus pārkāpumus uzskata par smagākiem pārkāpumiem. Regulas I pielikumā minētie nopietnie pārkāpumi ir iedalīti trijās kategorijās pēc smaguma pakāpes: MSI = vissmagākie pārkāpumi; VSI = ļoti smagi pārkāpumi; SI = smagi pārkāpumi.  Pārkāpumu klasifikācijas harmonizēšana ir svarīga, lai nodrošinātu godīgu konkurenci starp uzņēmumiem.  Likumprojektā iestrādāti pārkāpumi, kas paredzēti šādos Eiropas Savienības normatīvajos aktos:   1. Eiropas Parlamenta un Padomes 2014.gada 4.februāra Regula (ES) Nr. 165/2014 par tahogrāfiem autotransportā, ar kuru atceļ Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu pārkāpumu grupas (Tahogrāfs) (Likumprojekta 4.pantā ietvertais 58.pants). 2. Padomes 1992.gada 10.februāra Direktīva 92/6/EEK par ātruma ierobežošanas ierīču uzstādīšanu un izmantošanu noteiktu kategoriju transportlīdzekļos Kopienā pārkāpumu grupas (Ātruma ierobežošanas ierīces) (Likumprojekta 4.pantā ietvertais 58.pants). 3. Eiropas Parlamenta un Padomes 2009.gada 21.oktobra Regula (EK) Nr. 1072/2009 par kopīgiem noteikumiem attiecībā uz piekļuvi starptautisko kravas autopārvadājumu tirgum pārkāpumu grupas (Piekļuve starptautisko kravas autopārvadājumu tirgum) (Likumprojekta 4.pantā ietvertais 53.pants). 4. Padomes 1996.gada 25.jūlija Direktīva 96/53/EK, ar kuru paredz noteiktu Kopienā izmantotu transportlīdzekļu maksimālos pieļaujamos gabarītus iekšzemes un starptautiskajos autopārvadājumos, kā arī šo transportlīdzekļu maksimālo pieļaujamo masu starptautiskajos autopārvadājumos pārkāpumu grupas (Noteikumi par masu un izmēriem) (Likumprojekta 4.pantā ietvertais 54.pants). 5. Eiropas Parlamenta un Padomes 2009.gada 21.oktobra Regula (EK) Nr. 1073/2009 par kopīgiem noteikumiem attiecībā uz piekļuvi starptautiskajam autobusu pārvadājumu tirgum un ar ko groza Regulu (EK) Nr. 561/2006 pārkāpumu grupas (Piekļuve autobusu pārvadājumu pakalpojumu tirgum) (Likumprojekta 4.pantā ietvertais 55.pants).   Regula dalībvalstīm ir jāpiemēro no 2017.gada 1.janvāra. VSIA “Autotransporta direkcija” kā Latvijas kompetentajai iestādei no 2017.gada 1.janvāra, veicot valsts administratīvo procedūru uzņēmuma vai pārvadājumu vadītāja labas reputācijas novērtēšanā, ir jāspēj identificēt pārkāpumu un tā smaguma pakāpi atbilstoši Regulai.  Šobrīd administratīvie pārkāpumi autopārvadājumu jomā Latvijā neparedz tādu pārkāpumu iedalījumu, kāds ir Regulā, tāpēc ir jāveic attiecīgi grozījumi administratīvajos pārkāpumos autopārvadājumu jomā.  Likumprojekts paredz iedalīt administratīvos pārkāpumus autopārvadājumu jomā atbilstoši Regulas I pielikuma nopietnu pārkāpumu iedalījuma kategorijām.  Administratīvo pārkāpumu sastāvs ir noteikts atbilstoši Regulas I. pielikumam. Sodu apmērs ir noteikts atbilstoši pārkāpuma smaguma pakāpei, ievērojot principu, ka par mazāk smagu pārkāpumu ir piemērojams mazāks sods.  1. Piekļuve tirgum (Kodeksa 149.36 pants, izņemot trešo, sesto, septīto, astoto, divpadsmito un trīspadsmito daļu). Pants tiek izteikts jaunā redakcijā, atsevišķi nodalot sodus par noteikumu neievērošanu attiecībā uz nepieciešamajiem dokumentiem kravas pārvadājumos (Likumprojekta 4.pantā ietvertais 53.pants) un pasažieru pārvadājumos (Likumprojekta 4.pantā ietvertais 55.pants). Lai novērstu autopārvadājumu jomas normu sadrumstalotību un dublēšanos, Kodeksa 149.36 panta otrā un vienpadsmitā daļa ir apvienotas un atbilstoši Tieslietu ministrijas Latvijas Administratīvo pārkāpumu kodeksa pastāvīgās darba grupas ierosinājumam iekļautas Likumprojektā (55.panta devītā daļa), nevis Sabiedriskā transporta pakalpojumu likumā.  Kodeksa 149.36 panta pirmā daļa ir iekļauta daļēji. Nav iekļauta prasība par to, ka ir jābūt klāt licences kartītei un pašpārvadājumu sertifikātam, jo šos pakalpojumus ir paredzēts elektronizēt, atsakoties no dokumenta izsniegšanas papīra formā (Grozījumi Autopārvadājumu likumā pieņemti 28.06.2019.). Kodekss nosaka administratīvo atbildību arī pašpārvadājumu veicējiem, uz kuriem Regula nav attiecināma, tāpēc Likumprojektā tiek saglabāta arī pašpārvadājumu veicēju administratīvā atbildība. Tāpat Likumprojekts paredz saglabāt tos administratīvos pārkāpumus autopārvadājumu jomā, kuri nav uzskaitīti Regulā, bet ir Kodeksā. Likumprojektā pārņemta arī Kodeksa 166.2 panta pirmā daļa, attiecinot uz autopārvadājumu jomu.  2. Noteikumi par masu un izmēriem (Kodeksa 149.33 pants, Likumprojekta 4.pantā ietvertais 54.pants). Pants tiek izteikts jaunā redakcijā, papildinot pantu ar pārkāpumiem, kurus paredz Regula atbilstoši Padomes Direktīvā 96/53/EK minētajiem pārkāpumiem. Likumprojekts paredz saglabāt tos administratīvos pārkāpumus autopārvadājumu jomā, kuri nav uzskaitīti Regulā, bet ir Kodeksā.  3. Tahogrāfi, ātruma ierobežošanas ierīce (Kodeksa 149.38 pants, Likumprojekta 4.pantā ietvertais 58.pants). Pants tiek izteikts jaunā redakcijā, papildinot pantu ar pārkāpumiem, kurus paredz Regula atbilstoši Eiropas Parlamenta un Padomes Regulā (ES) Nr. 165/2014 un Padomes Direktīvā 92/6/EEK minētajiem pārkāpumiem.  Likumprojektā nav iekļauta Kodeksa 149.38 panta divpadsmitā daļa par transportlīdzekļa vadītāja darba un atpūtas laika reģistrēšanai un plānošanai nepieciešamā žurnāla aizpildīšanu, jo norma ir novecojusi un zaudējusi aktualitāti (šādi žurnāli vairs nepastāv).  Eiropas Parlamenta un Padomes 2009.gada 21.oktobra Regulas (EK) Nr. 1072/2009 par kopīgiem noteikumiem attiecībā uz piekļuvi starptautisko kravas autopārvadājumu tirgum 2.pielikumā un Eiropas Parlamenta un Padomes 2009.gada 21.oktobra Regulas (EK) Nr. 1073/2009 par kopīgiem noteikumiem attiecībā uz piekļuvi starptautiskajam autobusu pārvadājumu tirgum 2.pielikumā kopienas atļaujas paraugā norādīts uz “Eiropas Kopienu”.  Ievērojot minēto, šāda norāde ir saglabājama dokumenta nosaukumā, tādā veidā precizējot teritoriju, uz kuru dokuments attiecās.  II. Likumprojekta 4.pantā ietvertajā 56.pantā pārņemta Kodeksa 149.32 panta devītā daļa. Kodeksa 149.36 panta trešā, sestā, septītā, astotā un divpadsmitā daļa atbilstoši Tieslietu ministrijas Latvijas Administratīvo pārkāpumu kodeksa pastāvīgās darba grupas ierosinājumam ir pārnestas attiecīgi uz Likumprojekta 4.pantā ietverto 54. un 56.pantu par pasažieru un kravas pārvadājumu veikšanas noteikumu pārkāpumiem. Likumprojektā nav iekļauta Kodeksa 149.36 panta trīspadsmitā daļa par starptautiskā kravas komercpārvadājuma veikšanu, pārkāpjot Eiropas Transporta ministru konferences atļaujas izmantošanas noteikumus, jo šī norma dublēja Kodeksa 149.36 panta astotajā daļā noteikto regulējumu.  Likumprojekts paredz iekļaut pārkāpumu par pasažieru komercpārvadājuma veikšanu, pārkāpjot kabotāžas pārvadājumiem piemērojamos noteikumus (Likumprojekta 4.pantā ietvertā 56.panta sestā daļa). Šāda pārkāpuma līdz šim nebija Kodeksā un to neparedz arī Regula. Taču šādu normu paredz Eiropas Parlamenta un Padomes 2009.gada 21.oktobra Regulas (EK) Nr. 1073/2009 par kopīgiem noteikumiem attiecībā uz piekļuvi starptautiskajam autobusu pārvadājumu tirgum un ar ko groza Regulu (RK) Nr. 561/2006, V nodaļa.  III. Likumprojekta 4.pantā ietvertais 57.pants. Šobrīd atbildība par pasažieru komercpārvadājumu ar taksometru noteikumu pārkāpšanu paredzēta Kodeksa 137.1pantā, savukārt par pasažieru pārvadāšanas noteikumu pārkāpšanu atbilstoši Ministru kabineta 2015.gada 2.jūnija noteikumu Nr.279 “Ceļu satiksmes noteikumi” prasībām atbildība ir noteikta Kodeksa 149.32 pantā. Administratīvo pārkāpumu lietas var izskatīt pašvaldību administratīvās komisijas, pašvaldību autotransporta kontroles institūcijas, Valsts policija un pašvaldības policija.  Latvijas Republikas Saeima 2017.gada 12.oktobrī pieņēma likumu “Grozījumi Autopārvadājumu likumā”, kas paredz būtiskas izmaiņas taksometru pārvadājumu jomā, kā arī paredz ieviest jaunu, līdztekus pasažieru komercpārvadājumiem ar taksometru, pārvadājumu veidu – pasažieru komercpārvadājumus ar vieglo automobili. 2019.gada 13.jūnijā Saeima pieņēma likumu “Grozījumi Autopārvadājumu likumā”, kas cita starpā precizē regulējumu taksometru pārvadājumu un pasažieru komercpārvadājumu ar vieglo automobili jomā.  Ievērojot minēto, Likumprojekts paredz izteikt jaunā redakcijā Kodeksa 137.1 pantu, nosakot pārvadātāja un vadītāja atbildību par noteikumu pārkāpšanu pasažieru komercpārvadājumos ar taksometru un vieglo automobili, kā arī precizēt kontrolējošo iestāžu kompetenci izskatīt minētās administratīvo pārkāpumu lietas.  Likumprojekts paredz administratīvo atbildību, kas izriet no Autopārvadājumu likuma un tam pakārtotajiem noteikumiem par pasažieru komercpārvadājumu ar taksometru un pasažieru komercpārvadājumu ar vieglo automobili pakalpojumu sniegšanas pārkāpumiem.  Likumprojektā nav iekļauta Kodeksa 137.1 panta pirmā daļa saistībā ar taksometru pārvadājumiem, jo šī norma paredz sodu par civiltiesisku saistību pārkāpšanu.  IV Likumprojekta 4.pantā ietvertais 60.pants paredz kompetenci sodu piemērošanā un tajā ir pārņemtas Kodeksa 210., 211.4, 214., 214.1 un 215.1 panta atbilstošās normas.  Kodeksa Sevišķās daļas panti autopārvadājumu jomā nereti attiecas uz vairākiem nozares likumiem, piemēram, Kodeksa 149.34 pants attiecas uz Bīstamo kravu aprites likumu, Autopārvadājumu likumu un Ceļu satiksmes likumu.  Likumprojekts 4.pantā ietvertais 60.pants paredz noteikt, ka līdz autopārvadājumu jomā noteiktā administratīvā pārkāpuma lietā piemērotā naudas soda samaksai, personai, kurai piemērots administratīvais sods, ir liegts izsniegt transportlīdzekļa vadītāja apliecību, veikt personas īpašumā (turējumā, valdījumā) esoša transportlīdzekļa valsts tehnisko apskati un reģistrācijas darbības transportlīdzekļu un to vadītāju valsts reģistrā vai traktortehnikas un tās vadītāju informatīvajā sistēmā, izņemot transportlīdzekļa norakstīšanu un transportlīdzekļa reģistrācijas pārtraukšanu uz laiku, nododot numura zīmes. Ņemot vērā, ka administratīvie pārkāpumi bīstamo kravu autopārvadājumu jomā, ir iekļauti Bīstamo kravu aprites likumā, minētais regulējums par liegumiem attieksies arī uz pārkāpumiem autopārvadājumu jomā, kas paredzēti Bīstamo kravu aprites likumā.  Ņemot vērā, ka automobiļu pielāgošanai personām ar invaliditāti ir nepieciešami papildus līdzekļi, kā arī, lai veiksmīgāk integrētu šādas personas darba tirgū, Likumprojekts paredz noteikt, ka prasības attiecībā uz šādu automobiļu radīto oglekļa dioksīda (CO2) izmešu daudzumu M1 kategorijas vieglajiem automobiļiem, kuri izlaisti ne agrāk kā 2009. gada 1. janvārī un prasības attiecībā uz motora tilpumu automobiļiem, kuri izlaisti līdz 2008. gada 31. decembrim, neattiecas uz automobiļiem, kas pielāgoti personām ar invaliditāti.  Likumprojekts paredz, ka grozījumi stāsies spēkā vienlaikus ar Administratīvās atbildības likumu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un VSIA „Autotransporta direkcija”. |
| 4. | Cita informācija | Kodeksa Sevišķās daļas panti transporta nozarē nereti attiecas uz vairākiem nozares likumiem. Piemēram, Kodeksa 149.32 pants attiecināms uz trīs likumiem: Autopārvadājumu likumu, Sabiedriskā transporta pakalpojumu likumu, Ceļu satiksmes likumu. Tāpat Kodeksa 149.34 pants attiecas uz Bīstamo kravu aprites likumu, Autopārvadājumu likumu un Ceļu satiksmes likumu.  Daudzos gadījumos vienas darbības ietvaros vērojama gan nozaru, gan arī vienas nozares dažādu aspektu mijiedarbība. Autopārvadājumu jomā autopārvadājumu veikšanai nepieciešamie dokumenti ir iekļauti Autopārvadājumu likumā un uz tā pamata izdotajos Ministru kabineta noteikumos, bet darba un atpūtas režīma un satiksmes drošības nosacījumi ietverti Ceļu satiksmes likumā. Savukārt bīstamo kravu pārvadāšanas prasības ir iekļautas Bīstamo kravu aprites likumā, bet normas par transportlīdzekļu gabarītiem, slodzēm, masu ir iekļautas likumā „Par autoceļiem”. Pasažieru pārvadāšanas prasības Latvijas teritorijā ir iekļautas Sabiedriskā transporta pakalpojumu likumā.  Atbilstoši Tieslietu ministrijas Latvijas Administratīvo pārkāpumu kodeksa pastāvīgās darba grupas ierosinājumam (09.05.2019. sēde), lai novērstu autopārvadājumu jomas normu sadrumstalotību un dublēšanos, netiks izstrādāti grozījumi Sabiedriskā transporta pakalpojumu likumā, bet Kodeksa attiecīgās normas tiks iekļautas Autopārvadājumu likumā un Ceļu satiksmes likumā.  Satiksmes ministrija nepiemēro administratīvos sodus un neveic administratīvo procesu. To veic Valsts policija, Valsts ieņēmumu dienests un attiecīgie pašvaldību dienesti. Likumprojekts ir izskatīts Tieslietu ministrijas Latvijas Administratīvo pārkāpumu kodeksa pastāvīgās darba grupas sēdēs 12.09.2019. un 19.09.2019. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Licencēti autopārvadātāji, licencēti taksometru pārvadātāji, pārvadātāji, kas saņēmuši Eiropas Kopienas atļaujas, autovadītāji, kas saņēmuši autovadītāja atestātu, personas, kas saņēmušas transportlīdzekļa vadītāja darba un atpūtas laika uzskaites digitālā tahogrāfa kartes, kā arī pašpārvadājumu veicēji, pret kuriem ir uzsākta administratīvo pārkāpumu lietvedība. Sabiedriskā transporta pakalpojumu sniedzēji: pasažieru pārvadātāji, kā arī sabiedriskā transporta pakalpojumu organizētāji (pasūtītāji), pārvadātāji.  Sabiedriskā transporta pakalpojumu izmantotāji.  Pasažieru komercpārvadājumu ar taksometru un vieglo automobili pakalpojuma sniedzēji.  Valsts policijas, Valsts ieņēmumu dienesta un pašvaldību atbildīgo institūciju amatpersonas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina pārvadātāju tiesības un pienākumus, kā arī veicamās darbības.  Harmonizēta pārkāpumu klasifikācija nodrošinās godīgu konkurenci starp dalībvalstu uzņēmumiem. Novērtējot pārkāpumu smagumu, tiks nodrošināta pārredzamība, taisnīgums un juridiskā noteiktība. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ieņēmumu aprēķins nav precīzi aprēķināms. Izdevumi netiek plānoti. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Likumprojektam precīzi nav aprēķināma ietekme uz valsts pamatbudžetu, pieņemot, ka palielinātos ieņēmumi no naudas sodiem, kas iekasēti par autopārvadājumu jomas noteikumu pārkāpumiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |  |
| --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | |
| 1. | Saistības pret Eiropas Savienību | Komisijas 2016.gada 18.marta regula (ES) 2016/403, ar ko papildina Eiropas Parlamenta un Padomes Regulu (EK) Nr. 1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu.  Eiropas Parlamenta un Padomes 2018. gada 18. aprīļa Direktīva (ES) 2018/645 ar ko groza Direktīvu 2003/59/EK par dažu kravu vai pasažieru pārvadāšanai paredzētu autotransporta līdzekļu vadītāju sākotnējās kvalifikācijas iegūšanu un periodisku apmācību un Direktīvu 2006/126/EK par vadītāju apliecībām (turpmāk – Direktīva). Direktīvas prasības jāpārņem līdz 2020. gada 23.maijam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas 2016.gada 18.marta regula (ES) 2016/403, ar ko papildina Eiropas Parlamenta un Padomes Regulu (EK) Nr.1071/2009 attiecībā uz Savienības noteikumu tādu nopietnu pārkāpumu klasifikāciju, kas var izraisīt autopārvadātāja labas reputācijas zaudēšanu, un ar ko groza Eiropas Parlamenta un Padomes Direktīvas 2006/22/EK III pielikumu.  Eiropas Parlamenta un Padomes 2018. gada 18. aprīļa Direktīva (ES) 2018/645 ar ko groza Direktīvu 2003/59/EK par dažu kravu vai pasažieru pārvadāšanai paredzētu autotransporta līdzekļu vadītāju sākotnējās kvalifikācijas iegūšanu un periodisku apmācību un Direktīvu 2006/126/EK par vadītāju apliecībām. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2018/645 1.panta 1) punkts | Projekta 1. un 2. pants (6.1 panta pirmā daļa un 30.1 panta pirmā daļa) | Prasības tiek ieviestas pilnībā. | Stingrākas prasības neparedz. |
| Direktīvas 2018/645 1.panta 2) punkts | Projekta 1. un 2. pants (6.1 panta otrā daļa un 30.1 panta otrā daļa) | Prasības tiek ieviestas pilnībā. | Stingrākas prasības neparedz. |
| Direktīvas 2018/645 1.panta 4) punkts | Projekta 1. un 2. pants (6.1 panta trešā daļa un 30.1 panta trešā daļa) | Prasības tiek ieviestas pilnībā. | Stingrākas prasības neparedz. |
| Direktīvas 2018/645 1.panta 5) punkts | Projekta 1. un 2. pants (6.1 panta pirmā daļa un 30.1 panta pirmā daļa) | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 1.apakšpunkts | Projekta 58.panta pirmā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 2.apakšpunkts | Projekta 58.panta otrā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 3.apakšpunkts | Projekta 58.panta trešā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 4.apakšpunkts | Krimināllikuma 275.panta pirmā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 5.apakšpunkts | Projekta 58.panta ceturtā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 6.apakšpunkts | Projekta 58.panta piektā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 7.apakšpunkts | Projekta 58.panta devītā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 8.apakšpunkts | Projekta 58.panta desmitā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 9.apakšpunkts | Projekta 58.panta vienpadsmitā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 10.apakšpunkts | Projekta 58.panta divpadsmitā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 11.apakšpunkts | Projekta 58.panta trīspadsmitā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 12.apakšpunkts | Projekta 58.panta četrpadsmitā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 13. un 17. apakšpunkts | Projekta 58.panta piecpadsmitās daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 14.apakšpunkts | Projekta 58.panta sešpadsmitā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 15.apakšpunkts | Projekta 58.panta septiņpadsmitā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 16.apakšpunkts | Projekta 58.panta astoņpadsmitā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 18.apakšpunkts | Projekta 58.panta divdesmit pirmā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 19.apakšpunkts | Projekta 58.panta divdesmit otrā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 20.apakšpunkts | Likumprojekta "Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā" 3.panta otrā daļa un 4.pants | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 21.apakšpunkts | Projekta 58.panta divdesmit piektā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 22.apakšpunkts | Projekta 58.panta divdesmit sestā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 23.apakšpunkts | Projekta 58.panta divdesmit septītā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 24.apakšpunkts | Projekta 58.panta divdesmit sestā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 25.apakšpunkts | Projekta 58.panta divdesmit devītā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 2.punkta 26.apakšpunkts | Projekta 58.panta trīsdesmitā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 4.punkta 1.apakšpunkts | Projekta 54.panta pirmā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 4.punkta 2.apakšpunkts | Projekta 54.panta otrā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 4.punkta 3.apakšpunkts | Projekta 54.panta trešā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 4.punkta 4.apakšpunkts | Projekta 54.panta septītā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 4.punkta 5.apakšpunkts | Projekta 54.panta astotā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 4.punkta 6.apakšpunkts | Projekta 54.panta devītā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 4.punkta 7.apakšpunkts | Projekta 54.panta divdesmitā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 4.punkta 8.apakšpunkts | Projekta 54.panta divdesmit otrā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 4.punkta 9.apakšpunkts | Projekta 54.panta divdesmit ceturtā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 4.punkta 10.apakšpunkts | Projekta 54.panta divdesmit piektā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 6.punkta 1.apakšpunkts | Projekta 58.panta trīsdesmit trešā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 6.punkta 2.apakšpunkts | Projekta 58.panta trīsdesmit ceturtā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 6.punkta 3.apakšpunkts | Projekta 58.panta trīsdesmit piektā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 6.punkta 4.apakšpunkts | Projekta 58.panta trīsdesmit sestā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 10.punkta 1.apakšpunkts | Projekta 53.panta pirmā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 10.punkta 2.apakšpunkts | Projekta 53.panta otrā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 10.punkta 3.apakšpunkts | Projekta 53.panta trešā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 10.punkta 4.apakšpunkts | Projekta 53.panta ceturtā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 11.punkta 1.apakšpunkts | Projekta 55.panta pirmā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 11.punkta 2.apakšpunkts | Projekta 55.panta otrā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 11.punkta 3.apakšpunkts | Projekta 55.panta trešā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 11.punkta 4.apakšpunkts | Projekta 55.panta ceturtā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 11.punkta 5.apakšpunkts | Projekta 55.panta piektā daļa | Prasības tiek ieviestas pilnībā. | Stingrākas prasības neparedz. |
| Regulas 2016/403 I Pielikuma 11.punkta 6.apakšpunkts | Projekta 55.panta sestā daļa | Prasības tiek ieviestas pilnībā. | Stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Pārējās Direktīvas normas tiks pārņemtas ar attiecīgiem grozījumiem Ministru kabineta 2010.gada 13.aprīļa noteikumos Nr.358 “Noteikumi par transportlīdzekļu vadītāju apmācību un transportlīdzekļu vadītāju apmācības programmām” un Ministru kabineta 2010.gada 2.februāra noteikumos Nr.103 “Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība”. | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par likumprojektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā 2019. gada 28. oktobrī ievietots Satiksmes ministrijas tīmekļa vietnē <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija, Valsts robežsardze, pašvaldības policija, pašvaldības transporta kontroles dienests, pašvaldību administratīvās komisijas un apakškomisijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

### Satiksmes ministrs T.Linkaits

### Vīza:

### valsts sekretāra p.i. L.Austrupe